Lav et referat af nedenstående tekst:

Tekst:
Ægteparret Vivi Jensen og Johannes Hove fra Hjallerup fik for nyligt et brev fra Hjallerup Fjernvarme med beskeden om, at de i fremtiden skal betale mere for deres fjernvarme. -	Hvad er det for noget, sagde jeg. Vi er vant til at priser stiger, men det her da voldsomt, siger Vivi Jensen. Indtil nu har de ellers været vant til at betale omkring 13.000 kroner om året for deres fjernavarme. Et tal, der nu stiger til cirka 20.000 kroner om året eller 38 procent. -	Det kommer til at rykke noget ved budgettet, siger Johannes Hove. -	Det drejer sig om storpolitik Vivi Jensen og Johannes Hove får som sagt deres fjernvarme fra Hjallerup Fjernvarme. Formand for Hjallerup Fjernvarme, Niels Jørgen Pedersen, har set sig nødsaget til at hæve priserne for deres kunder. -	Når vi driver et varmeselskab, så er det non profit. Indtægter og udgifter skal hvile i sig selv, og der er kun forbrugerne til at betale, siger han. Hjallerup Fjernvarme forsyner 2200 kunder med varme, som alle bliver ramt af de stigende gaspriser. -	Der er gas nok, men det er storpolitik, det drejer sig om, siger Niels Jørgen Pedersen. -	Det er Putin, der leverer den største mængde gas til vesten, og der kan godt foregå nogle gnidninger mellem Putin og den vestlige verden. Marie Bjerre (V), som er medlem af Klima-, Energi- og Forsyningsudvalget i Folketinget, mener, at man bør kigge på korte og langsigtede planer for både den enkelte forbruger og virksomhederne. -	Vi står altså i en potentiel energikrise, hvor vi ikke har nok el, fordi vi udfaser kul og gas, så vi bliver nødt til at have en national plan for, hvordan vi fremadrettet sikrer rimelige priser, siger hun. Opsparingen bliver mindre Vivi Jensen og Johannes Hove kommer i fremtiden til at holde ekstra øje med tallene på varmemåleren. De vil nemlig forsøge at spare, hvor de kan. -	Du behøver kun vaske op hver anden dag, og så kan man måske lige tage et par kopper i hånden. Det reducerer jo også elprisen, siger Vivi Jensen. Ægteparret må i fremtiden begynde at tage lidt fra opsparingen for at betale den stigende varmeregning. -	Det er jo lidt træls. Vi har sparet op, fordi vi skulle nyde lidt mere, når vi gik på pension, siger Johannes Hove og fortsætter: -	Vi havde ikke tænkt, at de skulle gå til varme, men det skal de nu. Ifølge Niels Jørgen Pedersen så kan ægteparret dog måske se frem til, at priserne igen falder. -	Når vi kommer til sommeren, flader det ud, og jeg har også en tro på, at gasprisen vil komme ned i et niveau, der er til at betale igen, siger formanden for Hjallerup Fjernvarme. Som en del af finansloven har regeringen sammen med et bredt flertal af Folketinget afsat 100 millioner kroner til danskere, der bliver ramt af de stigende energipriser. Det er eksempelvis kontanthjælpsmodtagere og pensionister, der kan søge om at få del i de penge.

Referat:
I Hjallerup vil Vivi Jensen og Johannes Hove i 2022 modtage en noget større varmeregning end de har været vant til. Storpolitik er blandt andet skyld i den store prisstigning, siger formand.